عيدت كل البشر وانه بقيت
وكلبي ينطر جيتك من شافك
اني مشتاك ارد ابوسك يالحبيب
واني قبل البوسه اعض اشفافك
****
اني من الفجر طالع للصلاة
وكمت اصيح ابصوتي وي اليكبرون
عمي دطلع ليش خاتل مو حرام
الناس صدكني بشوفتك يعيدون
****
هلال العيد هل وانته ماجيت
ليش وي الفرح تبقه انته غايب
تعال الخاطري راسي انترس شيب
ومن فركاك صرت اني شايب
****
عيد انت صرت وشلون اعيد بيك
اذا فارض عليه صيام رمضانك
****
عيد اني صرت وانته الصرت رمضان
يمته انته تروح وافرح بعيدي
****
اشوكت يكولون باجر عيد
حتى كبل الناس ابوس اشفافك
****
اذا ماشوف جيتك جيت اهلال
على ياسا اكَولن باجر العيد
****
توجع يليل العيد طكك بالعظام
ظالم قطارك ليش ما حمل ايتام
****
طفل جاع اعلة صدر امة شتذبلة العاب
هو الماتت امة اتسكتة لعابة ......
****
أسف قررت راح امسح العيد
لأن بارض العراق الكل يتامى
****
فرق بين اليتاني يصبح العيد
للزوراء ياخذ اهله كلهم
وفرق بين اليتاني يعيد دموع
لان بالنجف راحو كل اهلهم .
****
لأن بس عالمگابر عيد الايتام
ابد ماكو ازدحام عله المراجيح
****